**1. Η έννοια του έθνους, η ανάπτυξη του εθνικισμού και τα κύρια χαρακτηριστικά του κατά το 19ο αι.**

-Υπάρχουν δύο τύποι έθνους :

α) το έθνος - κράτος

β) το πολιτισμικό έθνος

**Έθνος κράτος:**

- Το κράτος δημιουργείται πριν από το έθνος (Γαλλία, Ισπανία, Αγγλία)

- Η εθνική ιδεολογία αναπτύσσεται παράλληλα με το αίτημα για πολιτικά δικαιώματα και λαϊκή κυριαρχία

- Σημαντικά στοιχεία της εθνικής ταυτότητας είναι η ιδιότητα του πολίτη και οι πολιτικές ελευθερίες

- Η Γαλλική Επανάσταση είναι χαρακτηριστική των παραπάνω παραδειγμάτων και πηγή έμπνευσης τους

**Πολιτισμικό έθνος:**

-Προηγείται της συγκρότησης του κράτους η δημιουργία της εθνικής κοινότητας (π.χ. Γερμανοί και σλαβικοί λαοί)

- Η εθνική ιδεολογία δίνει βάρος στα κοινά πολιτισμικά χαρακτηριστικά (γλώσσα, κοινό ιστορικό παρελθόν, θρησκεία και παράδοση)

- Ο τύπος αυτός είναι αντιπροσωπευτικός σε εθνότητες που ζούσαν σε κατακερματισμένες πολιτικές οντότητες (Γερμανοί, Ιταλοί), ή σε υπόδουλες εθνότητες (π.χ. Σλάβοι)

- Πηγή έμπνευσης εδώ είναι ο γερμανικός ρομαντισμός και συγκεκριμένα τα έργα του Χέρντερ που έδωσε μεγάλη έμφαση στη σημασία της «εθνικής ψυχής»

**Διαφορές μεταξύ των δύο:**

-Στον πρώτο τύπο έθνους προτάσσεται η συνειδητή επιλογή του ατόμου να ανήκει σε ένα έθνος

- Στην δεύτερη περίπτωση η θέληση των μεμονωμένων ανθρώπων παραβλέπεται και προβάλλεται η κοινή γλώσσα, η καταγωγή, η ιστορία, η θρησκεία και ο πολιτισμός

Κοινό στοιχείο τους: Η εξίσωση, κράτος - έθνος- λαός

Η ιδεολογία του εθνικισμού:

- Ο εθνικισμός ιδεολογικά συνδεόταν με τον «ρομαντισμό».

- Ο ρομαντισμός ήταν μια αντίδραση κατά του ρασιοναλισμού, του Διαφωτισμού του 18ου αι.

-Έναντι της λογικής του Διαφωτισμού, οι ρομαντικοί έβαζαν την πίστη τους στο συναίσθημα -Οι ρομαντικοί απέδιδαν εκτός των άλλων, φόρο τιμής στο παρελθόν, αυτό τους συνέδεε με τον εθνικισμό

**Επιτεύγματα εθνικισμού:**

- Ο εθνικισμός ένωσε το χάσμα που υπήρχε ανάμεσα σε κράτος και καλλιτέχνες

- Τα κράτη κατανόησαν ότι ο μορφωμένος πολίτης ήταν πολύ χρησιμότερος από τον αγράμματο

- Έγινε αντιληπτό ότι τα εθνικά σύμβολα και οι θεσμοί πολιτισμού ήταν απαραίτητοι για τη σύνδεση κοινωνίας και κράτους

- Αυτό εξηγεί και την ίδρυση αμέτρητων μουσείων, πινακοθηκών, κτλ

**2. Η συγκρότηση εθνικών κρατών το 19ο αι. και ο ρόλος του εθνικισμού και της εθνικής συνείδησης**

**Τα δεδομένα πριν την άνοδο του εθνικισμού:**

- Ως και την έναρξη της Γαλλικής Επανάστασης η έννοια του έθνους, της εθνικής συνείδησης και του εθνικού κράτους δεν είχαν τη σημερινή τους σημασία. Οι Ευρωπαίοι ήταν περισσότερο υπόχρεοι στον αριστοκράτη, στον ηγεμόνα, και όχι σε ένα εθνοτικό σύνολο στο οποίο ήταν ενταγμένοι. Το 19ο αι. αυτό αλλάζει. Πρώτα ήταν κάποιος π.χ. Γερμανός, Γάλλος και μετά προτεστάντης, καθολικός, κτλ. Η εθνική ταυτότητα ήταν πλέον στο προσκήνιο

**Εμπόδια στην συγκρότηση εθνικών κρατών και η επανάσταση του 1848**

- Το μεγαλύτερο εμπόδιο για τη συγκρότηση εθνικών κρατών, ήταν η ύπαρξη πολυεθνικών αυτοκρατοριών (αυστριακή, ρωσική, οθωμανική)

- Η ανάπτυξη του εθνικισμού μαζί με την καλλιέργεια εθνικής συνείδησης, αποτελούσαν το απαραίτητο ιδεολογικό υπόβαθρο για την πραγμάτωση του σκοπού

- Αποκορύφωμα των επαναστατικών κινημάτων υπήρξε εκείνο του 1848 -49, οπότε μεταξύ άλλων αιτημάτων τέθηκε για πρώτη φορά τόσο έντονα εκείνο της εθνικής αυτοδιάθεσης σε πανευρωπαϊκή κλίμακα. Η επανάσταση του 1848 αν και είχε άδοξο τέλος σε όλη την Eυρώπη εντούτοις έβαλε τις βάσεις για την μετέπειτα ενοποίηση της Ιταλίας και της Γερμανίας

**Προϋποθέσεις για τη δημιουργία ή διατήρηση ενός εθνικού κράτους**

- Η ανάπτυξη της εθνικής συνείδησης. Ήταν ο νέος ισχυρός συνεκτικός δεσμός μεταξύ των πολιτών, που δημιουργούσε αίσθημα ασφάλειας και αλληλεγγύης ταυτόχρονα

- Τελευταίοι υιοθετούσαν την εθνική συνείδηση οι φτωχότεροι και πιο καθυστερημένοι κοινωνικά, αντίθετα έλκυε περισσότερο τις πιο μορφωμένες τάξεις

**Παραδείγματα συγκρότησης εθνικών κρατών (Ιταλία και Γερμανία)**

**Α. Η ένωση της Ιταλίας**

**α) Τα πρώτα στάδια:**

- Οι ρίζες της ένωσης βρίσκονται στις εξεγέρσεις της δεκαετίας του 1820

- Σημαντική προσπάθεια κατεβλήθη κατά τη διάρκεια του 1848-1849, οπότε δοκιμάστηκαν δύο διαφορετικές πολιτικές προτάσεις. Η μία ήταν η δημοκρατική υπό τον Ματσίνι και η άλλη η συντηρητική, υπό τον αβά Τζιομπέρτι

-Οι δύο αυτές προτάσεις απέτυχαν καθώς υπήρξε έλλειψη συντονισμού και δράσης στην πρώτη (ενοποίηση μέσω λαϊκών επαναστάσεων) και συγκρουόμενα συμφέροντα στη δεύτερη (ομοσπονδία ανεξαρτήτων κρατών υπό την προεδρία του Πάπα)

-Την τρίτη λύση την προωθούσε η πλειοψηφία των μετριοπαθέστερων εθνικιστών, μια ενωμένη Ιταλίας με συνταγματική μοναρχία.

-Ηγετικές μορφές της παράταξης αυτής ήταν ο βασιλιάς του Πεδεμοντίου, Βίκτωρ Εμμανουήλ Β ́ και ο πρωθυπουργός Καμίλο Καβούρ

-Το μεγαλύτερο εμπόδιο στην ενοποίηση ήταν η εκδίωξη των Αυστριακών από τον Βορρά και των Βουρβόνων ηγεμόνων στα νότια της χερσονήσου

**β )H πραγματοποίηση της ένωσης:**

- Το 1859 η νίκη επί της Αυστρίας έδωσε στο Πεδεμόντιο την Λομβαρδία

- Το 1860 με δημοψηφίσματα προσαρτήθηκαν περιοχές της κεντρικής Ιταλίας

-Το 1861 χάρη στην εκστρατεία του Γαριβάλδη καταλύθηκε το βασίλειο των δύο Σικελιών

-Ο βασιλιάς του Πεδεμοντίου ανακηρύχθηκε βασιλιάς της ενωμένης Ιταλίας το 1861

-Η Βενετία και η Ρώμη έμεναν μόνο εκτός των ορίων του νέου εθνικού κράτους (καταλήφθηκαν το 1866 και 1870 αντίστοιχα)

**Β. Η ένωση της Γερμανίας:**

α) Tα πρώτα στάδια:

-Η Γερμανία ως και το 19ο αι. ήταν χωρισμένη σε διάφορες κρατικές οντότητες, μικρού ή μεγαλύτερου μεγέθους

-Σημαντικός «σταθμός» στην πορεία προς την ένωση ήταν η γερμανική τελωνειακή ένωση το 1834

- Σε πολιτικό επίπεδο ο φιλελευθερισμός ήταν η δύναμη που φαινόταν ότι κυριαρχούσε στα γερμανικά κρατίδια πριν και μετά την επανάσταση του 1848

- Οι φιλελεύθεροι απέτυχαν όμως να ενώσουν τη Γερμανία υπό τους δικούς τους όρους

- Αποδείχτηκε έτσι ότι ο διττός στόχος του φιλελευθερισμού και του εθνικισμού ήταν αδύνατο να πραγματοποιηθεί

**β) Η πραγματοποίηση της ένωσης:**

- Η προσωπικότητα που κυριάρχησε στην ένωση της Γερμανίας, ήταν ο Πρώσος πολιτικός Όττο Βίσμαρκ

- Ο Βίσμαρκ δεν ήταν ούτε φιλελεύθερος, ούτε εθνικιστής, αλλά ένας ρεαλιστής πολιτικός που προωθούσε την ένωση της Γερμανίας

- Η ενοποίηση της Γερμανίας έγινε ο κεντρικός πολιτικός σκοπός του Βίσμαρκ

- Χρησιμοποίησε την πολιτική ισχύος και αυταρχισμού, την κινητοποίηση της κοινής γνώμης και την αφύπνιση του εθνικού αισθήματος

- **Χρειάστηκαν 3 πόλεμοι, ώστε να γίνει πραγματικότητα η ένωση της Γερμανίας:**

1) Η συμμαχία με την Αυστρία έναντι της Δανίας στον πόλεμο του 1864, ήταν εφήμερη

2) Το 1866 ξέσπασε πόλεμος με αφορμή τα εδαφικά κέρδη του προηγούμενου πολέμου, που έφερε την Πρωσία στη θέση του νικητή.

3) Αυτό που απέμενε για την ένωση ήταν ένας πόλεμος με εξωτερικό εχθρό, που θα εξύψωνε το εθνικό αίσθημα .

3)Ο εχθρός βρέθηκε στο πρόσωπο της Γαλλίας και στον πόλεμο που ακολούθησε το 1870 η Πρωσία νίκησε

- Τα νότια γερμανικά κράτη, συμμετείχαν κι αυτά στην βόρεια Γερμανική Ομοσπονδία

-Λίγο μετά τον Ιανουάριο του 1871 ανακηρύχθηκε η Γερμανική Αυτοκρατορία, με αυτοκράτορα τον Πρώσο βασιλιά

**Γ. Συμπεράσματα:**

- Ο εθνικισμός αποτέλεσε την κινητήρια δύναμη όλων των εθνών, στην προσπάθεια τους να αποκτήσουν εθνικό κράτος ή να βελτιώσουν τη θέση τους μέσα σε αυτό που ζούσαν

- Οι επαναστάσεις του 1848 πυροδότησαν το εθνικό αίσθημα σε όλη την Ευρώπη κι έγιναν αφορμή εθνικών αντιπαραθέσεων και ανταγωνισμών.

- Ο εθνικισμός του πρώτου μισού του 19ου αι. που κυριαρχούνταν από τον φιλελευθερισμό δεν είχε καμία σχέση με τον επιθετικό εθνικισμό του τέλους του 19ου αι. - αρχών 20ου .

-Χάρη στον εθνικισμό άλλαξε ο γεωπολιτικός χάρτης της Ευρώπης